recursal/SuperWikiNEXT-32B huggingface dataset:
La **Ĉonaj lingvoj** estis lingva familio de indiĝenaj lingvoj de Sudameriko parolataj en Tierra del Fuego kaj Patagonio. Du Ĉonaj lingvoj estas bone atestitaj: nome la Selknama lingvo (aŭ Ona), parolanta de la popolo samnoma kiu okupis teritorion en nordoriento de Tierra del Fuego; kaj la Tehuelĉa lingvo parolanta de la popolo samnoma kiu okupis teritorion norde de Tierra del Fuego. La nomo 'Ĉon', aŭ Tŝon, estas kunmetaĵo de 'Tehuelche' kaj 'Ona'. 

La Selknamoj estis amplekse studitaj de antropologoj kiel Martin Gusinde kaj Anne Chapman tra la 20a jarcento. Tamen, ilia lingvo formortis en la 1970-aj jaroj. La Tehuelĉoj estis asimilitaj de Mapuĉoj kaj eĉ de kolonio de kimroj. El ĉirkaŭ 5000 parolantoj en 1900, en 2005 restis nur ĉirkaŭ 20 parolantoj. La Tehuelĉa lingvo estis jam formortinta en 2019.

Eksteraj ligiloj
----------------

* Alain Fabre, 2005, *Diccionario etnolingüístico y guía bibliográfica de los pueblos indígenas sudamericanos: CHON*


|  |  |
| --- | --- |
| Bibliotekoj | * PeEnEo: 718845
 |
Flago de la Dua Hispana Respubliko adoptata oficiale en aprilo de 1931
Faksimilo de la Konstitucio
La **Konstitucio de la Hispana Respubliko de 1931** estis aprobata la 9an de decembro de 1931 fare de la Konstitucia Parlamento post la ĝenerala balotado de 1931 kiuj sekvis la proklamon de la Dua Respubliko kaj validis ĝis la fino de la Hispana Enlanda Milito en 1939. La registaro de la Dua Hispana Respubliko en ekzilo pluagnoskis ties validon ĝis 1977, kiam la demokratiiga politika proceso de la nomita Hispana Transiro permesis la redakton de nova demokratia konstitucio.

La konstitucio organiziĝis en 9 ĉapitroj (125 artikoloj totale) kaj du provizoraj dispozicioj.

Oni agnoskis rajtojn kaj devojn de hispanoj, libereco kaj individuaj rajtoj, kaj sociaj, la religian liberecon, de esprimo, kunsido, asocio kaj peto al la registaro, rajto libere loĝi kaj cirkuli, elekton de profesio, neviolenteco de loĝejo kaj korespondeco, egaleco antaŭ la justico, protektado al la familio, rajto al divorco, rajto al laboro, al la kulturo kaj lernado, ktp. Estis artikoloj pri la rilato inter Katolika Eklezio kaj Ŝtato. Oni nuligis ĉiun klasprivilegion, kio konsistigis en nuligo de la nobelularo kiel jura ento. Oni konsideris la eblo sociigi la posedrajton kaj de la ĉefaj publikaj servoj, kvankam definitive la projektoj de naciigo de la tero, la minoj, la bankoj kaj la fervojoj neniam okazis.

Bibliografio
------------

* Alcalá-Zamora, Niceto. *Los defectos de la Constitución de 1931 y tres años de experiencia constitucional*. Patronato 'Niceto Alcalá-Zamora y Torres', Málaga, 2002. ISBN 84-932071-6-0

Eksteraj ligiloj
----------------

* Bildoj de la origina faksimilo de 1931 Arkivigite je 2004-08-11 per la retarkivo Wayback Machine
* La teksto de la Konstitucio de 1931
**Tatjana Šimić** [Ŝ**i**miĉ] naskiĝis la  9-an de junio 1963(nun 1963-06-09) (59‑jara) en Zagrebo. Ŝi estas nederlanda-kroata aktorino, kantistino kaj fotomodelo. Antaŭ ĉio ŝi konatiĝis pro la rolo de Kees Flodder en la nederlanda tv-serio kaj filmoj *Familio Flodder*.

Šimić elkreskis en sia naskiĝurbo Zagreb kaj transloĝiĝis en 1979 kun sia familio al Roterdamo. Ŝia kariero kiel fotomodelo komenciĝis kiam ŝi gajnis modelkonkurson de nederlanda revuo. Pliposte ŝi ankaŭ konatiĝis pro ŝiaj pikantoj fotosesioj en la magazino Playboy, 12-foje en Nederlando kaj 4-foje en Germanio, kaj pro ŝiaj propraj voluptemaj kalendaroj en kiu ŝi pozis de 1994 ĝis 2003. En 2009 ŝi ankoraŭ pozis je 45-jaraĝo en la magazino FHM.

Privata vivo
------------

En 2007 Tatjana venis en la novaĵo pro mallonga rilato kun miliardulo kaj komercisto Marcel Boekhoorn. Komence de 2008 ŝi ekhavis rilaton kun milionulo Ronny Rosenbaum, teksaĵo- kaj nemoveblaĵo-entreprenisto kun kiu ŝi finfine kunvivis kaj por iom da tempo estis lia fianĉino. En septembro 2010 oni anoncs ke ili neniigis la rilaton. En 2011 Tatjana partoprenis en la televidoprogramo *Who Do You Choose Tatjana?* (Kiun vi elektas Tatjana?), en kio ŝi elektis viron el nombro da kandidatoj por ​​havi rilaton. Tiu fariĝis Peter Mines, sed en februari 2012 oni anoncis ke ankaŭ tiu rilato estas pasinta. Post tio ŝi ekhavis rilaton kun Lex van Hessen kun kiu ŝi jam dum pli ol dek jarojn kunvivas.

Eksteraj ligiloj
----------------

* Kategorio Tatjana Šimić en la Vikimedia Komunejo (Multrimedaj datumoj)

* Arkivo de la oficiala retejo (Originala elŝaltita)
* Imdb
* Discogs
* Tatjana


|  |  |
| --- | --- |
| Bibliotekoj | * PeEnEo: 587484
* GND: 134660676
* LCCN: no2009197496
* VIAF: 87319398
* ISNI: 0000 0000 9824 9648
* MBA: f13a3ac2-cbb9-4ce2-9246-c3efd734097c c0f52390-c231-4027-a2d0-86ab5bdc1d26, f13a3ac2-cbb9-4ce2-9246-c3efd734097c
* BNE: XX1592515
 |
Tiu ĉi artikolo estas pri komputilo. Pri la rusa urbo Пермь vidu Permjo.

---

**PERM** (germana mallongigo de *Programmgesteuerte Elektronische Rechenanlage München* = programe regata elektronika kalkulinstalaĵo Munkeno) estis komputilo evoluigita komence de la 1950-aj jaroj en la Teknologia Universitato Munkeno (TUM).

La planado komenciĝis en 1950, la konstruado en 1952 sub gvido de profesoroj Hans Piloty kaj Robert Sauer. Instiganto estis Robert Piloty, filo de Hans Piloty, kiu revene el Usono raportis pri la planoj konstrui komputilon *Whirlwind* ĉe Masaĉuseca Instituto de Teknologio.

La komputilo PERM, kiu baziĝis sur vakuaj tuboj, ekfunkciis la 7-an de majo 1956 (laŭ iuj je la 8-a), komence en restriktita reĝimo kaj sen magnet-benda storo. Ĝia interna storo estis magneta cilindro ("tamburo") kun 8.192 "vortoj" po 51 bitoj. Poste aldoniĝis magnetringa storo de 2.048 vortoj. La aritmetiko kapablis uzi glitkoman teknikon.

PERM servis por evoluigi la unuan tradukilon por la programlingvo ALGOL. Siatempe ĝi estis, kun 2.500 vakuaj tuboj, inter la plej potencaj komputiloj de la mondo. Ĝia magneta cilindro estis la plej rapida stor-tekniko ekzistanta.

En 1974 PERM estis malŝaltita. Ĝi staris ankoraŭ plurajn jarojn en koridoro de TUM kaj nun estas ekspoziciata en la Deutsches Museum (muzeo pri scienco kaj tekniko) en Munkeno.

Kuriozaĵoj
----------

Ŝerca interpreto de la mallongigo estis "Pilotys erstes Rechen-Monster" (unua kalkul-monstro de Piloty).

Parto de la cirkvit-plano de PERM nun ornamas la murojn de la metroa stacio "Garching, Forschungszentrum", sur informtabulo pri Hans Piloty.

Eksteraj ligiloj
----------------

* La historio de PERM (de)
* Originala parto de PERM
**Kastelo Slains**, ankaŭ konata kiel *New Slains Castle*, do nova kastelo Slains, por distingi ĝin de proksima pli malnova kastelruino, estas la ruino de historia kastelo en la tradicia graflando *Aberdeenshire* de Skotlando. Ĝi situas sur roka montsprono borde de la Norda Maro, proksimume 11 kilometrojn sude de la havenurbo Peterhead.

La kerno de la kastelo estas turdomo de la 16-a jarcento, konstruita de la 9-a Grafo de Erroll. Signifa rekonstruo de la kastelo estis aranĝita kelkajn fojojn, finfine en 1837 kiam ĝi estis rekonstruita kiel skota barona domego. Foje ĝi havis tri ampleksajn ĝardenojn sed nun estas sentegmenta ruino. Planoj reestigi la kastelon estas en atendo ekde 2009. Ĝi estas kulturprotektita konstruaĵo de la skota kategorio b. La kastelo estas ligita kun la romanoj de Bram Stoker, inkluzive de "Drakulo - la verkisto dum la kreo de la libro ofte gastis en la fiŝista vilaĝeto *Cruden Bay*, unu kilometron for de la kastelo, kaj longe pasigis tempon en la ruino, kolektante inspirojn por la romano.

* Kategorio Kastelo Slains en la Vikimedia Komunejo (Multrimedaj datumoj)


|  |  |  |  |
| --- | --- | --- | --- |
| 

| v • d • rkasteloj de Aberdeenshire |
| --- |
| Kastelo Balmoral | kastelo Huntly | kastelo Crathes | kastelo Drum | kastelo Dunnottar | kastelo Slains | blazono de Aberdeenshire |

 |
[[dosiero:Schloss Schenkendorf Eingang 1998.jpg|eta|{{centre|enirejo de la kastela teritorio]]
**Kastelo Schenkendorf** ([ŜENkndorf] germane *Schloss Schenkendorf*) estas reprezenta vilao en la distrikto *Schenkendorf* apartenanta al la urbo Mittenwalde (Mark), ĉirkaŭ 15 kilometrojn sude de la urbaj limoj de Berlino.

La kastelo, bazita sur novklasikismo, konsistas el ensemblo de aliaj dek du konstruaĵoj. Ĝi estis konstruita en 1896 nome de la esperantista eldonisto kaj entreprenisto Rudolf Mosse kaj situas en natura parko de ĉirkaŭ 16 hektaroj. Ĉi tio estas naturprotektata kaj estas hejmo interalie al bluaj, flavaj kaj blankaj printempaj anemonoj. La duetaĝa ĉefa domo kun groptegmento ekestis laŭ modelo de italeca kampara domo. La ekstera tegaĵo konsistas el klinkeroj kaj gipso.

Literaturo
----------

* George L. Mosse: *Aus großem Hause. Erinnerungen eines deutsch-jüdischen Historikers*. postparolo de Elisabeth Kraus, Ullstein-Verlag, 2003, ISBN 3-550-07583-9
* Irene Diekmann (eld.), Julius H. Schoeps: *Zeitungsverlag R. Mosse, Rittergut Schenkendorf.* en: *Wegweiser durch das jüdische Brandenburg.*

* Kategorio Kastelo Schenkendorf en la Vikimedia Komunejo (Multrimedaj datumoj)
**Frigyes Henszelmann** [fridjeŝ henselman], laŭ hungarlingve kutima nomordo **Henszelmann Frigyes** estis hungara kemiisto, profesoro.

Frigyes Henszelmann  naskiĝis la 22-an de oktobro 1925 en Budapeŝto. Li mortis la 16-an de julio 1990 en Veszprém (urbo).

Biografio
---------

Frigyes Henszelmann frekventis gimnaziojn en Miskolc kaj en sia naskiĝurbo, poste li akiris kemian diplomon en Hungara Reĝa Teknika kaj Ekonomia Universitato József en 1947. Li instruis en la universitato ĝis 1953, poste li laboris en Veszprém (urbo) en kemia instituto. Ekde 1952 li ankaŭ instruis en Kemiindustria Universitato de Veszprém, kie li estis docento kaj katedrestro. Li kandidatiĝis en 1968.

Elektitaj publikaĵoj
--------------------

* *Kohósalak cementipari felhasználása* (1950)
* *Kalciumkarbid hidrofobizálása* (1958)
* *Szervetlen pigment szuszpenziók vízoldható sótartalmának eltávozása fluidizációs eljárással* (1967)

Fontoj
------

* hungarlingva biografio Arkivigite je 2021-06-07 per la retarkivo Wayback Machine
* hungarlingva biografio kun foto
* hungarlingva biografio kun foto


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Frigyes Verzár** [fridjeŝ verzAr], laŭ hungarlingve kutima nomordo **Verzár Frigyes** estis hungara kuracisto, fiziologo, profesoro, membro (honora en 1973) de Hungara Scienca Akademio. Lia nomo disvastiĝis en Svislando kiel **Fritz Verzar**.

Frigyes Verzár  naskiĝis la 16-an de septembro 1886 en Budapeŝto. Li mortis la 13-an de marto 1979 en Arlesheim.

Biografio
---------

Frigyes Verzár akiris medicinan diplomon en sia naskiĝurbo. Li eklaboris en la universitata medicina instituto en Debrecen en 1918, krome li instruis en la apuda universitato. Li estis dekano en la studjaro 1920, li estis rektoro en la studjaro 1927. Li establis biologian instituton en Tihany, kiun li longe gvidis. En 1930 li invitiĝis al instituto en Bazelo, poste el la foro li gvidis la instituton de Tihany ĝis 1938. Post la emeritiĝo li fondis novan instituton en Bazelo. Li okupiĝis precipe pri ligoj inter nutraĵoj kaj la homa korpo.

Elektitaj publikaĵoj
--------------------

* *Életről, betegségről és halálról* (Pri vivo, malsano, morto), (1924)
* *Die Funktion der Nebennierenrinde* (1939)
* *Theorie der Muskelkontraktion* (1943)
* *Absorption from the intestine* (1967)

Fontoj
------

* hungarlingva biografio kun foto (la teksto estas legebla maldekstre post klako al litero V kaj serĉante ĝin el la aboco-listo)
* hungarlingva biografio kun foto
* rem hungarlingva biografio


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Vincenzo ALBRICI** (naskiĝinta en Romo la 26-an de junio 1631, mortinta en Prago la 8-an de aŭgusto 1696) estis itala komponisto, pianisto kaj orgenisto.

Vivo
----

Post netrankvila travojaĝo en Eŭropo (1652 en Svedlando, 1654-58 unu el la unuaj italaj kapelestroj en Dresdeno, 1658-60 en Italio eskortante la svedan reĝinon Christine, 1662 Neuburg/Donau) Albrici fariĝis de 1666-80 Estro de la Kortega kapelo de Dresdeno (kun restado en Londono de 1663–67).
En 1680 li fariĝis orgenisto ĉe la Kirko Sankta Tomaso en Lepsiko kaj konvertiĝis sed forlasis tiun deĵoron kaŝe en la 1682-a jaro. Li rekatolikiĝis kaj iris Pragon. Tie li laboris ĝismorte kiel muzika direktoro ĉe la Kirko Sankta Aŭgusteno.
Lia frato Barolomeo estis mallongan tempon Kortega orgenisto en Dresdeno.

Graveco
-------

Albrici eĝe ŝatatis de la samtempuloj kiel pianisto kaj orgenisto. Li estis instruisto de Johann Kuhnau. Liaj komponaĵoj nebrulitaj estis transdonitaj plejofte kiel manuskriptoj. Ili estas faritaj laŭ la roma skolo kaj estas ofte de baroka troŝarĝo.

Literaturo
----------

* Biografio ĉe *NDB*.


|  |  |
| --- | --- |
| Bibliotekoj | * PeEnEo: 502354
* GND: 104064064
* LCCN: n94027818
* VIAF: 14957373
* ISNI: 0000 0000 7729 6955
* SUDOC: 243989776
* BNF: 138906501
* MBA: 91cf9e09-c7c0-4d10-9202-083b935f38f2
* NKC: jx20070522001
* ICCU: MUSV000871
* BNE: XX4890753
 |
Gawain kaj la Verda Kavaliro.
**Gawain**, nevo de Reĝo Arturo.

Li estis filo de Reĝo Lot de Orkney kaj Morgause, kaj frato de Agravain, Gaheris kaj Gareth. Li estis ankaŭ frato aŭ duon-frato de Mordred.

Gawain aperas tre ofte en la Artura literaturo, kaj klare estis tre populara heroo. Multaj mezepokaj romancoj pritraktas liajn aventurojn. Ĝenerale li estas kuraĝa kavaliro, tamen viro kiu pli ŝatas mondajn aferojn ol religiajn. Li estas alloga al damoj, kaj ĝuas multajn am-aferojn, kiujn kelkaj romancoj burleske priskribas. Dum la serĉo por la Sankta Gralo, kvankam li havas purajn intencojn, li ne kapablas agnoski siajn kulpojn kaj estas tro memcerta. En *The Wedding of Sir Gawain and Dame Ragnelle* (*La Geedziĝo de Kavaliro Gawain kaj Damo Ragnelle*), liaj lerto, virto kaj respektemo al virinoj liberigas sian estontan edzinon de malbeno kiu malbeligis ŝin.

En la grava aliteracia angla romanco *Sir Gawain and the Green Knight* (*Kavaliro Gawain kaj la Verda Kavaliro*), la mistera Verda Kavaliro venis al la Artura kortego, kie Gawain akceptis defion kaj senkapigis lin. La Verda Kavaliro trankvile enmanigis sian kapon kaj devigis Gawain renkonti lin post unu jaro kaj unu tago ĉe la Verda Ĉapelo, por esti li mem senkapigata. Gawain faris longan vojaĝon tien. Survoje li alvenis al la bela kastelo de Bertilak de Hautdesert kaj lia belega edzino, kiu malsukcese klopodis delogi lin. Fine li denove renkontis la Verdan Kavaliron, kiu nur vundetis la kolon de Gawain, kaj poste eksplikis ke li estas fakte Bertilak de Hautdesert kaj ke la tuta afero estas komploto de Feino Morgane, la malamiko de Arturo. Honte Gawain revenis al la kortego, portante verdan skarpon, kaj, por forigi lian honton, Arturo komandis ke ĉiu kavaliro portu verdan skarpon.

Kiam la kavaliroj de Arturo konsciis ke Ginevra havis am-rilatojn kun Lanceloto, Gawain petis ke lia frato Agravain ne spionu Ginevran, sed tiu ignoris la konsilon. Kune kun Mordred Agravain malkaŝis la am-aferon de Lanceloto kaj Ginevra. Poste Arturo petis, ke Gawain kaj liaj fratoj defendu la ŝtiparumon de Reĝino Ginevra. Gawain rifuzis, sed la aliaj senentuziasme konsentis, kvankam ili diris ke ili ne portos kirasojn. Gareth, Gaheris kaj Agravain mortis kiam Lanceloto kaj liaj kavaliroj savis Ginevran. Pro tio Gawain tiom koleris ke li devigis Arturon invadi Francion kie situis la bienoj de Lanceloto. Dume Ginevra restis en Anglio, kaj Arturo konfidis ŝin al la protekto de Mordred. Tiu, tamen, komplotis kapti la anglan tronon kaj edziĝi al Ginevra. Aŭdinte raportojn pri la perfido de Mordred, Arturo kaj liaj kavaliroj revenis en Anglion. Iuj diras ke Gawain mortige vundiĝis dum batalo kun la armeo de Mordred, kaj, mortante, skribis al Lanceloto por peti kaj pardonon kaj lian subtenon por la lukto kontraŭ Mordred.

En *Gesta Regum Anglorum* (ĉ. 1120), Vilhelmo de Malmesbury diras ke la tombo de Gawain estis eltrovata en Pembrokeshire, ke, post la forpaso de Arturo, Gawain batalis kontraŭ la anglo-saksoj, ke la frato de Hengist forpelis lin de la angla regno, sed ke Gawain daŭre atakis la invadantojn.

* Kategorio Gawain en la Vikimedia Komunejo (Multrimedaj datumoj)
**Frigyes PUJA** [fridjeŝ], laŭ hungarlingve kutima nomordo **Puja Frigyes** estis hungara politikisto, ministro, parlamentano, diplomato.

Frigyes Puja paroladas kun germanaj laboristoj en 1975
Frigyes Puja  naskiĝis la 2-an de februaro 1921 en Battonya. Li mortis la 5-an de julio 2008 en Budapeŝto.

Biografio
---------

Frigyes Puja ne finis la gimnazion, inter 1942 kaj 1945 li laboris en presejo, dume en 1943 li estis trudlaboristo. Depost Ruĝa Armeo liberigis Battonya, li aliĝis al komunistoj, eĉ li estis loka partiestro. En 1953 li finis partian lernejon, intertempe li ricevis postenon en la ministerio. Laŭvice li estis diplomato en Stokholmo, Oslo, Kopenhago, Vieno. Inter 1959 kaj 1963 li estis subministro, inter 1973 kaj 1983 li estis ministro pri eksteraj aferoj. Li estis parlamentano inter 1975-1990, poste li aliĝis al la komunistoj.

Liaj libroj (elekto)
--------------------

* 1967 – A békés egymás mellett élés problémái
* 1973 – Szocialista külpolitika
* 1988 – A szedőszekrénytől a miniszteri székig
* 2001 – A battonyai nyomdászat 110 éve

Fontoj
------

* hungarlingva biografio
* hungarlingva biografio

* Kategorio Frigyes Puja en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 510348
* GND: 1057579416
* LCCN: n80050660
* VIAF: 45597637
* ISNI: 0000 0000 8449 4562
* SUDOC: 250204215
* NKC: mzk2012711435
 |
**Zsigmond Szentpétery** [ĵigmond sentpEteri], laŭ hungarlingve kutima nomordo **Szentpétery Zsigmond** estis hungara geologo, mineralogo, profesoro, membro (korespondanta en 1929, ordinara en 1946) de Hungara Scienca Akademio. Lia nobela antaŭnomo estis *királyhelmeczi*.

Zsigmond Szentpétery  naskiĝis la 17-an de julio 1880 en Nagykőrös. Li mortis la 17-an de aprilo 1952 en Budapeŝto.

Biografio
---------

Zsigmond Szentpétery frekventis mezlernejon en sia naskiĝurbo, universitatojn en Munkeno kaj Kolozsvár inter 1898–1902, poste li estis vicprofesoro, helpanto de Gyula Szádeczky-Kardoss en Kolozsvár. Li doktoriĝis en 1904. Dum du jardekoj li estis direktoro de Erdélyi Nemzeti Múzeum. En 1921 li translokiĝis al Szeged por instrui (kiel katedrestro kaj dekano) en la universitato, post 2 jaroj li iĝis jam ordinara profesoro. Li sekvis la universitaton al Kolozsvár dum la rehungariĝo inter 1940-1944, kie li estis rektoro, poste li laboris ĝismorte en la Hungara Nacia Muzeo. Li okupiĝis precipe pri. Li ricevis premiojn en 195.

Verkaro (elekto)
----------------

* *Melafir és szerepe az Erdélyi Érchegységben* (1916)
* *A gabbromagma differenciálódási termékei Szarvaskő vidékén* (1927)
* *Magmatischer Werdegang und Petrochemie der Gesteine der Gabroidmasse vom Bükk-Gebirge in Ungarn* (1932)
* *Bükkhegységi Kerekhegy eruptívumai* (1947)
* *Adatok a Bükk-hegységi dinház ismeretéhez* (1952)

Fontoj
------

* hungarlingva biografio kun foto
* hungarlingva biografio
* hungarlingva biografio
La **Alianco Geja-Lesba kontraŭ kalumnio** (angle *Gay & Lesbian Alliance Against Defamation* aŭ en ĝia anglalingva akronimo: **GLAAD**) estas usona organizaĵo kiu kontrolas la amaskomunikilaron en Usono por malhelpi kalumniojn kontraŭ gejoj, lesbaninoj, ambaŭseksemuloj kaj transgenruloj (GLAT) en la amaskomunikiloj, kaj ankaŭ laboras por instigi socian akcepton kaj toleremon al ili. La organizaĵo fondiĝis en 1985 en Novjorko kiel respondo al la maniero kiel la amaskomunikilaro kovris la aidosan epidemion.

Ekde 1990, la organizaĵo okazigis la ceremonion GLAAD Media Awards ĉiujare, en kiu premioj ricevas al membroj de la amaskomunikilaro por "honori kaj respekti ilin por la justa kaj ĝusta reprezentado de la GLAT-komunumo kaj la temoj kiuj influas iliaj vivoj."

GLAAD Media Awards
------------------

Unu el la plej elstaraj publikaj agadoj de la organizaĵo estas la ĉiujara okazigo de ceremonio por disdoni premiojn al amaskomunikiloj kaj artistoj, pro "respekto donita al homoj, organizaĵoj kaj projektoj en la ĉefaj amaskomunikiloj kaj distraj industrioj kiuj donis justan, precizan, inkluzivan kaj simpatian traktadon al GLAT komunumoj kaj homoj, kaj agnoskante la malfacilaĵoj kiuj influas iliajn vivojn". La evento estas okazigita ekde 2006, kaj ĝis nun estis okazigita en Los-Anĝeleso, Novjorko, Miamo kaj San-Francisko. Premioj estas donitaj en malsamaj kategorioj en ĉiuj amaskomunikilaj kampoj, ekzemple: filmo, televida programo, televidepizodo, televida filmo aŭ televida serieto, dokumenta filmo, Realeca televidserio kaj Revuo. Premio ankaŭ estas donita al muzikisto, publicisto, ĵurnalisto kaj teatro. Ankaŭ ne-usonaj filmoj kaj kreintoj povas ricevi la premion.

Vidu anakŭ
----------

* GLAAD Vanguard Award

Referencoj
----------

1. ↑  "Gay & Lesbian Alliance Against Defamation: Media Awards". GLAAD.org. Retrieved 14 July 2009.
2. ↑   Gay & Lesbian Alliance Against Defamation: Media Awards. GLAAD.org. Alirita 14 July 2009.

Eksteraj ligiloj
----------------

* Kategorio Gay & Lesbian Alliance Against Defamation en la Vikimedia Komunejo (Multrimedaj datumoj)

* Oficiala retejo


|  |  |
| --- | --- |
| Bibliotekoj | * PeEnEo: 818758
* LCCN: nr2002016603
* VIAF: 156999218
* ISNI: 0000 0001 0484 5172
 |
**Barono Zsigmond Perényi** [ĵigmond perEnji], laŭ hungarlingve kutima nomordo **Perényi Zsigmond** estis hungara politikisto, martiro, membro direktora de Hungara Scienca Akademio (1835). Lia samnoma nepo estis Zsigmond Perényi (ministro).

Zsigmond Perényi  naskiĝis la 18-an de novembro 1783 en Hungara reĝlando en *Végardó* (nuntempa apartenaĵo de Berehove en Ukrainio). Li mortis la 24-an de oktobro 1849 en Pest (urbo).

Biografio
---------

Zsigmond Perényi estis edukita hejme en la familio. Baldaŭ li lernis juron en Reĝa Jura Akademio (Kassa). En 1805 li iĝis ĉefnotario de Bereg. Post 3 jaroj li estis elektita deputito parlamenta. En la fruaj 1820-aj jaroj li okupiĝis pri bredado de ŝafoj, poste li denove politikadis. En 1835 li estis nomita departementestro de Ugocsa. En la 1840-aj jaroj li estis senatano kaj li strebis kontraŭ politikado de Habsburgoj. En 1848 li preskaŭ estis ministro, li apogis la hungaran sendependecon. Post fiasko de la revolucio li estis kondamnita je morto.

Li dufoje edziĝis.

Memorigiloj
-----------

* skulptaĵo en Berehove de 1906
* hungarlingva lernejo en Berehove

Fontoj
------

* hungarlingva biografio (la teksto estas legebla maldekstre post klako al litero P kaj serĉante ĝin el la aboco-listo)
* hungarlingva biografio kun bildo
* hungarlingva biografio (la teksto estas legebla maldekstre post klako al litero P kaj serĉante ĝin el la aboco-listo)

* Kategorio Zsigmond Perényi (martiro) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 456628
* GND: 1025795342
* VIAF: 121514339
* ISNI: 0000 0000 7949 6416
 |
**Frigyes Hollósi** [fridjeŝ holoŝi], hungare **Hollósi Frigyes,** Esperante **Frederiko Hollósi** estis hungara aktoro.

Frigyes Hollósi naskiĝis, kiel *Weininger Frigyes* la 21-an de aprilo 1941 en Budapeŝto. Li mortis la 5-an de decembro 2012 en Budapeŝto.

Biografio
---------

Frigyes Hollósi komencis sian aktoran karieron en 1962 en Teatro Szigligeti (Szolnok). Inter 1980-1982 li aliĝis al trupo de Nacia Teatro (Budapeŝto), poste pro mizera stato de la teatro li estis unu el la fondintoj de Teatro Katona József. Ekde 2002 li revenis al Budapeŝta Nacia Teatro, dume ofte li estas gastaktoro en somera teatro de Kőszeg. Ĝis tiam li ricevis diversajn premiojn.

Liaj roloj (elekto)
-------------------

* 60 filmoj inter 1980-2009, *Sose halunk meg* (Ni neniam mortos!), 1993
* 25 televiziaj filmoj (ankaŭ serioj) inter 1978-2011, ekzemple *Kisváros* (Urbeto), 1994-2001
* diversaj teatraj roloj, ekzemple Jaroslav Hašek: Ŝvejk - titolrolo; Ferenc Molnár: *A hattyú* (La cigno) pastro Jácint; Károly Nóti–Mihály Eisemann: Hyppolit, la lakeo - Tóbiás

Fontoj
------

* Hungara Vikipedio

* Kategorio Frigyes Hollósi en la Vikimedia Komunejo (Multrimedaj datumoj)
| Kiel legi la taksonomionKiel legi la taksonomion**Gaya mutisiana** |
| --- |
|  |
|  |
| **Biologia klasado** |
| 

|
|  |
| Domanio: | Eŭkariotoj *Eukariota* |
|
|
| Regno: | Plantoj *Plantae* |
|
|
|
|
|
|
|
|
|
|
|
| Subregno: | Viridaeplantae |
|
|
|
|
| Divizio: | Angiospermoj *Magnoliophyta* |
| Filumo: | Vaskulaj plantoj *Tracheobionta* |
|
| Subfilumo: | Euphyllophytina |
| Infrafilumo: | Radiatopses |
|
|
|
|
|
|
| Klaso: | Dukotiledonuloj *Dicotyledones* |
| Subklaso: | Rozedoj *Rosidae* |
|
|
|
|
|
|
|
|
|
| Superordo: | Malvanae |
|
|
| Ordo: | Malvaloj *Malvales* |
|
|
|
|
|
|
| Familio: | Malvacoj *Malvaceae* |
| Subfamilio: | Malvoideae |
|
| Tribo: | Malveae |
|
|
| Genro: | Gaya |
|
|
|
|
|
|
|
|
| Specio: | ***G. mutisiana*** |
|

 |
| Dunomo |
| ***Gaya muticiana***Krapov. |
|
|
|
|
|
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Gaya mutisiana  |

 |
| v • d • r |

***Gaya mutisiana*** estas speco de herbo el la familio Malvaceae endemia de la Valo de Kaŭko.

Malkaŝo
-------

Sekplantaro Luis Sigifredo Espinal Tascón
*G. mutisiana* estis malkaŝita por la scienco en teroj de la Universitato de la Valo, en Santiago de Cali, fare de la instruisto de ĉi-institucio, Phillip Arthur Silverstone-Sopkin, dum li trairadis la terojn uzotajn por konstrui la sekplantaro de la institucio.

La profesoro rigardis specon de herbo neofta, herbo ne tro alloga, je metro kaj duono de alteco kiel multe, flavaj floroj kaj fruktoj laŭ formo de lanterno kiujn povas esti disigitaj ere, ĉiu kun unu semo.

Silverstone identigis la planton kiel apartenanta al familia Malvaceae, pro la stamenoj, poste estis la biologo argentina Antonio Krapovickas, kiu certigis ke la planto estis nova malkaŝo por la scienco, baptante kiel *Gaya mutisiana* omaĝe al Claudio Gay kaj José Celestino Mutis.

Priskribo
---------

*G. mutisiana* estas tre endema, krom la limoj de la Universidad del Valle, kie oni trovis la unua ekzempleron jam malaperinta, oni trovis pliajn en Mulaló, la vojo al Yumbo, kaj en de Media Canoa kaj kelkaj kvartaloj de la urbo Cali.

Descripción
-----------

*G. mutisiana* estas herbo je 15 dm alta, kun folioj opakaj de surfaco verda-flava kaj malsupra flanko helverda, kun nervoj duonblankaj je la malsupra flanko. Sepaloj segilrandaj, floroj flavaj kaj fruktoj laŭ formo de lantero, kiuj povas esti erigitaj je segmentoj po unu semo, je nematura stato ili estas verd-flavaj

Referencoj
----------

1. 1 2 3 4 5  "NUEVA ESPECIE DE PLANTA", 06-05-1998. (hispane)
2. ↑  Silverstone-Sopkin.  *Los Muertos Vivientes*, 1ª (hispane). ISBN 978-958-670-951-4.
3. ↑  JSTOR.  Paratype of Gaya mutisiana Krapov. [family MALVACEAE] (angle). Alirita 14 de oktobro2012.
**Frigyes Ákos Hazslinszky** [fridjeŝ Akoŝ haĵlinski], laŭ hungarlingve kutima nomordo **Hazslinszky Frigyes Ákos** estis hungara botanikisto, fungosciencisto, profesoro, membro ordinara de Hungara Scienca Akademio (1872).

Frigyes Ákos Hazslinszky
Frigyes Ákos Hazslinszky  naskiĝis la 6-an de januaro 1818 en Hungara reĝlando, en Késmárk (nuntempa Kežmarok en Slovakio). Li mortis la 18-an de novembro 1896 en Eperjes (nuntempa Prešov en Slovakio).

Biografio
---------

Frigyes Ákos Hazslinszky frekventis gimnazion, poste altlernejon en sia naskiĝurbo, poste li plulernis en Sárospatak kaj Debrecen. Li ekinstruis en 1839 en Késmárk, post 2 jaroj li perpiede trairis Hungarlandon por kolekti botanikaĵojn. En 1845 li plulernis en Vieno. Ekde 1846 li instruis en Eperjes, kie baldaŭe li iĝis direktoro kaj rektoro. Li okupiĝis precipe pri algoj, fungoj, likenoj, muskoj.

Verkaro (elekto)
----------------

* *Éjszaki Magyarhon viránya* (Floroj de Supra Hungarujo), 1864
* *Magyarhon edényes növényeinek füvészeti kézikönyve*, 1872
* *Előmunkálatok Magyarhon gombavirányához*, 1884
* *Magyarhon és társországai húsosgombái*, 1895

Fontoj
------

* biografio hungare (la teksto estas legebla maldekstre post klako al litero H kaj serĉante ĝin el la aboco-listo)
* biografio kun foto

* Kategorio Frigyes Ákos Hazslinszky en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 440518
* GND: 1011643464
* LCCN: no2019045554
* VIAF: 22535421
* ISNI: 0000 0001 1044 915X
* SUDOC: 244133123
* NKC: mub2011670124
 |
**KELEMEN Frigyes** estis rumanuja hungara fizikisto. Li naskiĝis en Mereni la 8-an de septembro 1924 kaj mortis la 6-an de junio 1979 en Kluĵo.

Biografio
---------

La mezlernejon Frigyes Kelemen finis en Târgu Secuiesc, la diplomon li havigis en la Universitato Bolyai de Kluĵo (1950); li estis tie asistanto, ekde 1958 lektoro, ekde 1967 ĝis sia morto lekciisto. Li doktoriĝis en 1963 en Iaşi. Liaj studoĵoj aperis en rumana, hungara, germana kaj franca lingvoj en fakrevuoj (Studia Universitatis Babeş–Bolyai, Studii şi Cercetări de Fizică, Magyar Fizikai Folyóirat (Budapeŝto), Acta Physica Academiae Scientiarum Hungaricae, Zeitschrift für Physik und Chemie, Zeitschrift für Angewandete Physik kaj Physica Status Solidi (Berlino), Thin Solid Films (Amsterdamo)). Ekde 1972 li instruis fizikon en franca lingvo du jarojn en Oran (Alĝerio). Li estis kunulaŭtoro de libro en rumana lingvo *Probleme de mecanică*.

Verko
-----

* *Hőtan – Molekuláris fizika* (universitata notlibro, 1977).

Fonto
-----

* Magyar Életrajzi Lexikon
En matematiko **sigma-alĝebro** (aŭ **σ-alĝebro**) super aro estas familio de ties subaroj, kiu estas fermita je komplementoj kaj kalkuleblaj komunaĵoj kaj kunaĵoj.

Sigma-alĝebroj estas uzataj precipe por difini mezurojn kaj tial estas gravaj en probablo-teorio kaj analitiko.

Difino
------

{\displaystyle X} estu aro. Familio de subaroj de {\displaystyle X}

{\displaystyle \Sigma \subseteq {\mathcal {P}}(X)}
nomiĝas **sigma-alĝebro**, se kaj nur se por ĝi validas ĉi-subaj aksiomoj:

* Por ajna kalkulebla kolekto da elementoj {\displaystyle (S\_{i})\_{i\in I}} de {\displaystyle \Sigma }, ankaŭ ilia kunaĵo estas elemento de {\displaystyle \Sigma }:
{\displaystyle \bigcup \_{i\in I}S\_{i}\in \Sigma }.
	+ Speciale, por {\displaystyle I=\varnothing }, tio implicas, ke {\displaystyle \varnothing \in \Sigma }.
* Por ajna elemento {\displaystyle S\in \Sigma }, ankaŭ ĝia komplemento estas elemento de {\displaystyle \Sigma }: {\displaystyle X\setminus S\in \Sigma }.

Ekzemploj
---------

Pri ajna aro {\displaystyle X}, la ĉi-suba sigma-alĝebro, la **maldiskreta sigma-alĝebro**, estas la plej malgranda sigma-alĝebro super ĝi:

{\displaystyle \Sigma \_{\text{maldisk}}=\{\varnothing ,X\}}.
Pri ajna aro {\displaystyle X}, la ĉi-suba sigma-alĝebro, la **diskreta sigma-alĝebro**, estas la plej granda sigma-alĝebro super ĝi:

{\displaystyle \Sigma \_{\text{disk}}={\mathcal {P}}(X)}.

Eksteraj ligiloj
----------------

* Eric W. Weisstein, *Sigma-algebra* en MathWorld.
Logoo de *Gazelle* sur malnova biciklo. La emblemo kun la gazelo estas in la cirkla supera parto, super la supera nito.
**Gazelle** (nederlanda vorto por gazelo), aŭ plene **Koninklijke Gazelle**, estas nederlanda biciklofabrikanto. Ĝi rajtas uzi la adjektivon "reĝa" ("koninklijk") laŭ nederlanda leĝo ekde 1992. Ĝia fabriko situas en Dieren. La kompanio estas la ĉefa marko de bicikloj en Nederlando. La logoo kompania estas saltanta gazelo.

La kompanio antaŭe produktis ankaŭ aŭtojn kaj motorbiciklojn. Tio komplete finis, la firmao nun produktas biciklojn, elektrikajn biciklojn kaj biciklopartojn.

Willem Kölling komencis la firmao en 1892. Li estis oficisto ĉe la poŝta kaj telegrafa servo de la registaro, tiam sub la *ministerie van Waterstaat, Handel en Nijverheid*, poste la PTT. Kiam li rimarkis ke bicikloj estis bone venditaj, li kreis kun Rudolf Arentsen la firmaon *Kölling en Arentsen*. Tio iĝis *N.V. Gazelle Rijwielfabriek v/h Arentsen en Kölling* en 1915.

Dum tiuj fruaj jaroj la kompanio kreskis fortune. Ĝi uzis la kolonian vendomerkaton por sia kreskado. Nederlanda Hindio estis speciale grava merkato por vendi biciklojn. Do la firmao direkte havis avantaĝon de koloniismo. Dum la 1930-aj jaroj oni ankaŭ produktis sukcesajn motorbiciklojn.

La dua mondmilito estis katastrofa por Gazelle. Multon de la inventaro la okupantoj konfiskis kaj speciala *Sprengkomando* (eksplodaĵa armeordono) detruis la restantajn maŝinojn en 1945. Je la fino de la milito la produktado tute ĉesis. La unuaj postmilitaj bicikloj aperis nur en 1946.

La kompanio fuziis kun Batavus je 1964, sed tio estis malfarata jam en 1966. *Tube Investments* aĉetis la fabrikanton en 1971, nomante ĝin *Gazelle Rijwielfabriek B.V.* De tiam Gazelle ne plu estas sendependa kompanio. Ĝi kreis aŭtojn dum la 1970-aj jaroj.

* Kategorio Gazelle en la Vikimedia Komunejo (Multrimedaj datumoj)
Ponto Madison Street, baskula ponto super la rivero Ĉikago en Ĉikago, Ilinojso.
**Movebla ponto** estas ponto kiu moviĝas por permesi pasadon (kutime) de boatoj aŭ ŝipoj.

Avantaĝo fari pontojn moveblaj estas pli malalta kosto, pro foresto de altaj pilieroj kaj longaj alproksimiĝejoj. La ĉefa malavantaĝo estas ke la trafiko sur la ponto devas esti haltigita kiam la ponto estas malferma por ŝipopasado. Por apenaŭ uzataj fervojaj pontoj super aktivaj kanaloj, la ponto povas esti kutime malfermita kaj poste fermiĝi por trajnpasado. Por malgrandaj pontoj, la pontomovado povas fariĝi sen neceso de motoro. Kelkaj pontoj estas funkciigataj fare de la uzantoj mem, ĉefe tiuj kun boato, aliaj fare de pontisto; kelkaj eĉ de malproksime funkciigantaj uzantaj video-kameraoj kaj laŭtparoliloj. Ĝenerale la pontoj havas elektrajn motorojn de diversaj tipoj. Kvankam la moveblaj pontoj entute estas tre longaj, la longo de la movebla parto estas limigita de inĝenieraj kaj kostaj konsideroj al kelkaj metroj.

Estas ofte trafiklumoj por la ŝosea kaj akvotrafiko, kaj moveblaj bariloj por la ŝosea trafiko.

Notoj
-----

1. ↑  Schneider, C.C. (1907) Movable Bridges, Proceeding of the American Society of Civil Engineers, Volume 33, Parto 1, Paĝo 154.

Vidu ankaŭ
----------

* Faldponto
* Sinkponto


|  |  |
| --- | --- |
| Bibliotekoj | * PeEnEo: 529733
* GND: 4203566-1
* LCCN: sh85016881
* BNF: 12285856g
 |

Eksteraj ligiloj
----------------

* Kategorio Movebla ponto en la Vikimedia Komunejo (Multrimedaj datumoj)

* Moveable Bridges in the British Isles
**Malegaon,** laŭ urdua lingvo **مالیگاؤں**, marate **मालेगाव** Pri tiu ĉi sono aŭdu estas urbego, ankaŭ municipo en federacia ŝtato Barato, en subŝtato Maharaŝtro, en distrikto de Nasiko.

Palaco en Malegaon

Geografio
---------

Malegaon situas laŭ rivero en alteco de 438 m. Dule troviĝas 47, Nandurbar 95, distrikta sidejo Nasiko 99, Aŭrangabado (Maharaŝtro) 111, Ĝalgaon 121, subŝtata ĉefurbo Mumbajo 251, tutlanda ĉefurbo Delhio 938, Kolkato 1449 kilometrojn (aere) .

Fortikaĵo de Malegaon

Demografio
----------

Laŭ la censo en 2011 Malegaon havis populacion de 471 006, kun la aglomeraĵo 576 425.

Historio
--------

Malegaon (antaŭe Maligaon) estiĝis krucvojo. Ekde 1740 komencis konstrui fortikaĵon dum 25 jarojn, tial konsiderinda nombro da islamaj laboristoj kaj metiistoj ekloĝis en la areo. Post kiam la britoj konkeris la fortikaĵon en 1818, islamanoj el Hajderabado migris al la regiono. Ribelo okazis en 1857, malsatkatastrofo en 1862. Komunumaj tumultoj, precipe pro islamanoj okazis en la 1960-aj jaroj.

Ekonomio
--------

Malegaon estas konata kiel teksa centro de Maharaŝtro, sed menciindas ankaŭ la filma industrio. La proksimaj vilaĝoj produktas ĉefe cepojn.

Lingvoj
-------

78.23% de la populacio de Malegaon parolis la urduan, 16.76% la maratan, 1.77% la hindan lingvon kiel sia gepatra lingvo.

Fortikaĵa enirejo

Religioj
--------

En Malegaon vivas majoritate islamanoj 78,95%, hinduoj 18,50% budhanoj 1.42%.

Edukado
-------

En Malegaon akademioj kaj kolegioj funkcias.

Klimato
-------

En Malegaon pluvas jare po 570 mm. En ĉiuj monatoj pluvas, tamen inter junio-septembro ofte pluvas, inter decembro-aprilo apenaŭ pluvas. La temperaturo varias inter 18-34 °C.

Trafiko
-------

Maleagon ne havas fervojan kontakton, sed 5 vojoj kuras al la urbego. 2 pontoj helpas la trafikon. La mapo montras la plej proksiman flughavenon en Dhule.

Vidindaĵoj
----------

* fortikaĵo
* pluraj preĝejoj

* Kategorio Malegaon en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 780136
* GND: 7642737-7
* VIAF: 239238502
 |
**Maldeno** (angle: **Malden** ['mɑl dən]) estas urbo en Kantono Middlesex, Masaĉuseco.

Maldeno estis la naskiĝloko de la pentristo Frank Stella, la amuzisto Jack Albertson, kaj la kantistoj Ames Brothers.

* **horzono:** UTC-5h (-4h de aprilo ĝis novembro)
* **loĝantaro:** 56.430 (dum 2000)

Geografio
---------

Oni lokas Maldenon ĉe 42°25'43" norde, 71°3'38" okcidente. Ĉe ĝiaj landlimoj estas Melrozo norde, Evereto okcidente, Medfordo sude, kaj Revero oriente.

Laŭ la Usona Censa Buroo, la areo totala de la urbo estas 13,2 km². Proksime 13,1 km² (99,22%) el ĝi estas tero, kaj proksime 0,1 km² (0,78%) estas akvo.

Transportado
------------

Maldenon servas metroo (specife la Oranĝa Linio), kiu ligas ĝin kun centra Bostono. Busa servado al ĉiuj komunumoj apudaj ankaŭ estas havebla.

Popolnombrado
-------------

Dum la censo de 2000, estis 56.340 homoj, 23.009 hejmoj, kaj 13.575 familioj en la regiono. La popoldenseco estis 4.290,5/km². Estis 23.634 domiciloj kun meza denseco de 1.799,8/km². La plejparto de loĝantoj estis blankhaŭtaj (72,09%); aliaj loĝantoj precipe estis aziaj (13,99%), nigrahaŭtaj (8,15%), indiĝenamerikaj (0,14%), kaj pacifikinsulaj (0,06%). 2,10% estis alirasaj, kaj 3,46% multrasaj. 4,79% el la populo estis sudamerikaj aŭ meksikiaj (de iu ajn raso).

El la 23.009 hejmoj, 25,4 % inkluzivis geinfanojn loĝantajn, 42,8 % estis geedzoj loĝantaj kune, 12,3 % havis inan hejmposedanton kaj neniun viron, kaj 41,0 % ne estis familioj. 32,2 % el hejmoj konsistis de individuoj, kaj 11,5 % havis loĝanton solan, kiu havas 65 jarojn aŭ pli. La meza hejmgrandeco estis 2,42 kaj la meza familigrandeco estis 3,13.

En la urbo, 19,9 % el la popolo havis malpli ol 18 jarojn, 8,5 % havis de 18 al 24, 36,9 % havis de 25 al 44, 20,8 % havis de 45 al 64, kaj 13.9% havis 65 jarojn aŭ pli. La meza aĝo estis 36 jaroj. Por ĉiuj 100 inoj estis 92,8 viroj. Por ĉiuj 100 inoj kun 18 aŭ pli jaroj, estis 90,0 viroj.

La mediana enspezo de hejmo en la urbo estis $45.654, kaj la mediana enspezo de familio estis $55.557. Viroj havis medianan enspezon de $37.741; inoj, $31.147. La pohoma enspezo por la urbo estis $22.004. 9,2 % el la popolo kaj 6,6 % el la familioj estis malriĉaj. El la homoj malriĉaj, 11,6 % havis malpli ol 18 jarojn kaj 10,2 % havis pli ol 65.

Eksteraj ligiloj
----------------

* Kategorio Maldeno (Masaĉuseco) en la Vikimedia Komunejo (Multrimedaj datumoj)

* 
* City of Malden Arkivigite je 2009-05-08 per la retarkivo Wayback Machine - la oficiala teksaĵejo de la urbo *(angle)*
* The Malden Observer Arkivigite je 2003-02-02 per la retarkivo Wayback Machine - loka gazeto *(angle)*

* 
* 
* 
* 

  



|  |  |
| --- | --- |
| Bibliotekoj | * PeEnEo: 18506
* GND: 381437-3
* LCCN: n82010725
* VIAF: 148374269
 |
**Franklin Leonard POPE** (2a de decembro 1840 – 13a de oktobro 1895) estis usona inĝeniero kaj inventisto pri telegrafio kaj elektrotekniko, kaj esploristo.

Li estis grava kontribuanto al la teknologiaj antaŭeniroj de la 19a jarcento. Li estis unu el la estroj de la esplorado rilata al la Collins Overland Telegraph, konata ankaŭ kiel Rus-Usona Telegrafo.

Post disvolvigi sistemon por trakti kaj presi la prezojn de oro en borso, Pope partneris kun Thomas Edison en 1869, formante la kompanion Pope, Edison & Company Electrical Engineers, kaj inventis unukablan telegrafon en 1870. Tiu telegrafo estas nune konata kiel borsindikilo, kaj estis amplekse uzita en grandurboj por borsaj indikoj. La partnereco de Pope kun Edison finis tuj post ties formigo.

Pope atingis registron de kelkaj patentoj pri sia laboro en sistemoj de fervoja signalilo, plej grava el kiuj estis lia invento de 1872 por fervoja cirkvito por aŭtomata kontrolo de signalsistemo per elektra blokado, kiu estis amplekse uzata de plej gravaj usonaj fervojoj. Pope estis prezidanto de la Usona Instituto de Elektraj Inĝenieroj el 1886-1887.

Notoj
-----

1. ↑  Telegraph history
2. ↑  Pope's diaries En webarchive [url=] 2007-08-04
3. ↑  IEEE biografio. Pope estis 6 jarojn pli aĝa ol Edison kiu estis 22-jaraĝa en 1869.
4. ↑   Franklin Pope. *IEEE Global History Network*. IEEE. Alirita 8a de aŭgusto 2011.

|  |  |
| --- | --- |
| Bibliotekoj | * PeEnEo: 655558
* LCCN: no00025397
* VIAF: 70930537
* ISNI: 0000 0000 3938 8752
* BIBSYS: 6032304
* NKC: ntk2017963384
 |
En gramatiko, **ĉefpropozicio** estas propozicio, parto de frazo, kiu povas gramatike stari per si mem.

Difino
------

Frazo konsistas el pluraj propozicioj, kelke el kiuj estas **ĉefpropozicioj**, kaj la aliaj el kiuj estas **subpropozicioj**. La distinga kriterio inter la du klasoj estas tio, ke la ĉefpropozicio, per si mem, formas gramatike validan (sed eble sence nekompletan) frazon, malsimile al la subpropozicioj. Tial, ĉefpropozicioj havas verbon, kaj (plej ofte) eksplicitan subjekton kaj (ofte) objekton.

Frazo povas enhavi plurajn ĉefpropoziciojn, konektitajn per konjunkcioj.

Ekzemploj
---------

En la frazo

Por ke lingvo internacia povu bone kaj regule progresadi kaj por ke ĝi havu plenan certecon, ke ĝi neniam disfalos kaj ia facilanima paŝo de ĝiaj amikoj estontaj ne detruos la laborojn de ĝiaj amikoj estintaj, ― estas plej necesa antaŭ ĉio unu kondiĉo.
Ekzistas unu ĉefpropozicio kaj pluraj subpropozicioj:

* Ĉefpropozicio: "estas plej necesa antaŭ ĉio unu kondiĉo."
* Subpropozicioj:
	+ "por ke lingvo internacia povu bone kaj regule progresadi kaj por ke ĝi havu plenan certecon"
	+ "ke ĝi havu plenan certecon"
	+ "ke ĝi neniam disfalos kaj ia facilanima paŝo de ĝiaj amikoj estontaj ne detruos la laborojn de ĝiaj amikoj estintaj"

La subpropozicioj dependas gramatike de la ĉefpropozicio, sed la ĉefpropozicio mem ne dependas de io alia.

Frazo povas enhavi plurajn ĉefpropoziciojn. Ekzemple, en la frazo

La libro estas sur la tablo, kaj la krajono kuŝas sur la fenestro.
la du ĉefpropozicioj estas

* la libro estas sur la tablo
* la krajono kuŝas sur la fenestro

kaj la konjunkcio *kaj* ligas ilin.

Ĉefpropozicioj estas konekteblaj ankaŭ per la interpunkcioj dupunkto aŭ punktokomo. Ekzemple, en

Unue mi redonas al vi la monon, kiun vi pruntis al mi; due mi dankas vin por la prunto; trie mi petas vin ankaŭ poste prunti al mi, kiam mi bezonos monon.
La tri ĉefpropozicioj

* unue mi redonas al vi la monon
* due mi dankas vin por la prunto
* trie mi petas vin ankaŭ poste prunti al mi

estas konektitaj per punktokomoj. Notu, ke la subpropozicioj (ekz. "kiam mi bezonos monon") estas ligitaj al siaj ĉefpropozicioj per komoj, ne punktokomoj. En pluraj lingvoj, uzo de komoj por konekti ĉefpropoziciojn estas rigardata kiel eraro.

Referencoj
----------

1. ↑   ĉef/propozici/o (esperante). *Plena Ilustrita Vortaro de Esperanto 2020*.
2. ↑  Kalocsay, K.; G. Waringhien.  *Plena Analiza Gramatiko de Esperanto* (esperante).

Vidu ankaŭ
----------

* Subpropozicio
* Frazo
***Frankfurter Rundschau*** (prononco [FRANKfurta RUNTŝaŭ], mallonge **FR**) estas germana nacia gazeto. Ĝi fondiĝis en Frankfurto ĉe Majno kaj havas sian centran redakcion tie. Gazetaj eldonoj ekde la 1-a de aŭgusto 1945 aperas ĉiun lundon ĝis sabaton. La mempriskribo de la Frankfurter Rundschau kiel "maldekstre liberala" fontas de la ĉefa redaktoro el la unuaj jaroj de la gazeto, *Karl Gerold* (1906-1973).

Ekde aprilo 2010 la *Frankfurter Rundschau* estis parto de redakcia komunumo de la eldonejo *M. DuMont Schauberg*, al kiu ankaŭ apartenas la gazetoj *Berliner Zeitung* en Berlino, *Kölner Stadt-Anzeiger* en Kolonjo kaj *Mitteldeutsche Zeitung* en Halle. 

La 13-an de novembro 2012 la gazeta stabo anoncis baldaŭan bankrotiĝon. La du ĉefaj akciuloj de la ĵurnalo - la amaskomunikila kompanio M. DuMont Schauberg kaj gazetara konzerno de la Socialdemokrata Partio de Germanio - anoncis ne vidi perspektivon por pludaŭrigo de la gazeta eldonado. La 27-an de februaro 2013 tamen la samurba gazeto *Frankfurter Allgemeine Zeitung* (FAZ) publike anoncis ke la gazeto tamen pluvivos en same politike sendependa formo kiel antaŭe, sub organiza "tegmento" de la eldonejo de la gazeto *FAZ* kaj de fondaĵo nomata *Karl Gerold*. La ege reduktita redaktistaro konsistas el ĉirkaŭ 80 salajrataj ĵurnalistoj.

La regione ĉefaj konkuraj gazetoj estas la konservativa-liberala *Frankfurter Allgemeine Zeitung* kaj la konservativa *Frankfurter Neue Presse*, sed ankaŭ la regiona eldono de la bulvarda gazeto *Bild*.

Eksteraj ligiloj
----------------

* Kategorio Frankfurter Rundschau en la Vikimedia Komunejo (Multrimedaj datumoj)

* "lingvo kiu ligas", ekzempla artikolo pri Esperanto fine de julio 2015 en la gazeto (germane)

Referencoj
----------

1. ↑   Uwe Vorkötter: artikolo „In eigener Sache", en  *Berliner Zeitung* , la 26-an de aprilo 2010

|  |  |
| --- | --- |
| Bibliotekoj | * PeEnEo: 530584
* GND: 4018129-7
* LCCN: n85288054
* VIAF: 205324349 180668271, 205324349
* ISNI: 0000 0000 8977 6446
* BNF: 15588233t
* BIBSYS: 99011711
 |
**Bu'aale** estas ĉefurbo de Jubbada Dhexe, en suda Somalio ĉe la valo de la Rivero Jubba. Ĝi situas en Meza Juba, aŭ Jubbada Dhexe. (juuh-bad-duhh-theh-heh).

Dum la epoko de la somalia registaro Buaale estis inter la malmultaj somalaj urboj kiuj havis riĉajn strukturon, farmadon kaj brutobredadon. Majoritato de la loĝantaro estas el la tribo de Cowlyahan, en Ogadeno. Aliaj inklude la klanoj de Dabare and Ajuuraan loĝas en la ĉirkaŭaĵoj.

La plej pova armeo kiu sekurigis laurbon kaj ties ĉirkaŭaĵojn estis la Guulwadayaashe estrita de Leŭtenanto Kolonelo Mohamed Suber Ahmed kaj Majoro Ilyas Haji. Dum la enlanda milito, Bu'aale estis regata de Generalo Mohamed Farah Aideed sed li estis venkita de armeeto de Kovljahanaj luktantoj nome Isqalajis. Ili sekurigis la urbon, kaj alportis stabilecon por la loĝantaro de Bu'aale. Multaj NRO alvenis dum la 1990-aj jaroj kaj helpis la malriĉulojn kaj viktimojn de la inundoj kaj rekonstruis grandan parton de la urbo.

La homoj de Bu'aale restis apartaj de ĉiu politika movado dum la 2000-aj jaroj inklude la grupojn de Islamaj Kortumoj, la Transira Federa Registaro, la etiopoj kaj la grupoj de Reliberigo.

Inundoj de 2006
---------------

Inundoj de la Rivero Juba kaŭzis humanan krizon meze de la enlanda milito.

Milito en Somalio
-----------------

Post la venko en la Batalo de Baidoa, la 29a de decembro, la armeanoj de la Transira Federa Registaro (TFR) sub la tiama Ministro de Defendo (kaj iama estro de la JVA) Barre Adan Shire Hiiraale eniris en Bu'aale ŝajne sen trafi rezistadon.

Referencoj
----------

1. ↑  WFP airdrops food into flood-stricken Somalia and Kenya[*rompita ligilo*] WFP
2. ↑  Ethiopia-Somalia forces seize control of southern Buale city Arkivigite je 2007-01-17 per la retarkivo Wayback Machine SomaliNet
Koordinatoj: 46° 42′ 17″ N 16° 09′ 26″ O﻿ / ﻿46.70472 °N, 16.15722 °O﻿ / 46.70472; 16.15722 (mapo)

**Občina Puconci** estas unu el 212 municipoj de Slovenujo, lokita en la nordorienta stato de regiono Pomurska. La municipo enhavas 23 komunumojn kaj ĝia areo estas 107,7 km². Komence de 2018 tie loĝis 5938 homoj. La administra centro estas la vilaĝo Puconci.

Loko, priskribo
---------------

La apudaj municipoj estas:

Občina Gornji Petrovci norde, Občina Moravske Toplice en la oriento, Urba municipo Murska Sobota kaj Občina Tišina la sudo, Občina Cankova kaj Občina Rogašovci okcidente kaj Občina Grad nordokcidento .


Ĉirkaŭ **Občina Puconci**|  Grad |  Gornji Petrovci |  |
|  Cankova
Rogašovci | Občina Puconci |  Moravske Toplice |
|  | Murska Sobota,  Tišina |  |

Komunumoj
---------

La municipo konsistas el la sekvaj 23 vilaĝoj:

Beznovci, Bodonci, Bokrači, Brezovci, Dankovci, Dolina, Gorica, Kuštanovci, Lemerje, Mačkovci, Moščanci, Otovci, Pečarovci, Poznanovci, Predanovci, Prosečka vas, **Puconci**, Puževci, Strukovci, Šalamenci, Vadarci, Vaneča, Zenkovci

Referencoj
----------

*En tiu ĉi artikolo estas uzita traduko de teksto el la artikolo ObčinaPuconci en la slovena Vikipedio.* 

Statistikoj: 

Geografia loko: